Natalie Powell

Jiwdoka o Gymru yw Natalie Powell (ganwyd 16 Hydref 1990). Cafodd ei geni ym Merthyr Tudful a chafodd ei magu yn Llanfair-ym-Muallt, Powys.

Gyrfa
Dechreuodd Powell ei gyrfa Jiwdo gyda Chlwb Jiwdo Irfon yn Llanfair-ym-Muallt pan oedd yn wyth mlwydd oed ac yn ogystal â Jiwdo, roedd yn aelod o dîm pêl-rwyd Cymru ond penderfynodd ganolbwyntio ar Jiwdo yn llawn amser yn 2012.

Llwyddodd i ennill Pencampwriaeth Ynysoedd Prydain dan 78 kg yn 2012, 2013 a 2014 ac yng Ngemau'r Gymanwlad 2014 yn Glasgow, yr Alban llwyddodd i ddod y Gymraes cyntaf i ennill medal aur Jiwdo wrth ennill y categori dan 78 kg.

Yn Ebrill 2016 llwyddodd Powell i guro Gemma Gibbons er mwyn sicrhau medal efydd ym Mhencampwriaethau Jiwdo Ewrop yn Kazan, Rwsia a llwyddodd i sicrhau ei lle yn nhîm Prydain ar gyfer Gemau Olympaidd 2016 yn Rio de Janeiro, Brasil gyda medal efydd ym Mhencampwriaethau Meistri'r Byd yn Guadalajara, Mecsico ym Mai 2016.

Cyfeiriadau

Categori:Genedigaethau 1990
Categori:Jiwdo
Categori:Merched yr 20fed ganrif o Gymru
Categori:Merched yr 21ain ganrif o Gymru
Categori:Pobl o Gymru â medal aur yng Ngemau'r Gymanwlad
Categori:Cystadleuwyr yng Ngemau Olympaidd yr Haf 2016
Categori:Cystadleuwyr yng Ngemau'r Gymanwlad 2022
Categori:Cystadleuwyr yng Ngemau Olympaidd yr Haf 2020